KLASA: 601-02/25-01/02

UR.BROJ: 251-556-01-25-04

Zagreb, 17.04.2025.godine

Na osnovi članka 20. stavka 2. Zakona o predškolskom odgoju i obrazovanju (NN 10/97, 107/07, **94/13, 89/19 i 57/22**) i članka 40. Statuta Dječjeg vrtića Čigra uz suglasnost Osnivača, Upravno vijeće donosi

**ODLUKU O UPISU DJECE ZA 2025/2026. god.**

Članak 1.

Ovom odlukom utvrđuje se način i organizacija upisa za 2025/2026. godinu, kao i načini ostvarivanja prednosti pri upisu djece u Dječji vrtić Čigra.

Članak 2.

Prijave za upise u vrtić za pedagošku godinu 2025/2026. ostvarivat će se od 28.04.2025. godine, online na web stranici vrtića. Dani zaprimanja prijava, kao i vremenski termini, bit će oglašeni na panoima Vrtića i web stranci. Postupak upisa provodi Stručni tim Dječjeg vrtića Čigra.

Članak 3.

U Dječji vrtić Čigra upisuju se djeca od navršene godine dana života do polaska u osnovnu školu u redovne programe na upražnjena mjesta.

Članak 4.

Dječji vrtić upisuje djecu u cjelodnevne programe jaslica i vrtića u skladu sa Zakonom o predškolskom odgoju i obrazovanju, Planom upisa te Pravilnikom o upisu djece i ostvarivanju prava i obveza korisnika usluga u Dječjem vrtiću Čigra.

Članak 5.

Programi se ostvaruju u 9 skupina čiji su kapaciteti utvrđeni Državnim pedagoškim standardom. Skupine se formiraju prema iskazanom interesu i potrebama roditelja te raspoloživim mogućnostima vrtića.

Članak 6.

Prednost pri upisu djece ostvaruje se sukladno Zakonu o predškolskom odgoju i obrazovanju i Pravilniku o upisu djece i ostvarivanju prava i obveza korisnika usluga u Dječjem vrtiću Čigra

Članak 7.

Zahtjev za upis u vrtić ispunjava se online na web stranici vrtića uz obrasce, a naknadno pri potpisu ugovora, roditelji prilažu i dokumentaciju kako slijedi:

Za dijete:

* presliku izvoda iz matice rođenih ili rodni list
* presliku potvrde o prebivalištu iz MUP-a
* presliku potvrde o OIB-u djeteta (ukoliko nije naveden na rodnom listu)
* potvrdu liječnika pedijatra u slučaju posebnih potreba djeteta/teškoća u razvoju/invaliditeta
* potvrdu liječnika pedijatra u slučaju posebnih potreba u prehrani
* pri ulasku djeteta u grupu donijeti Potvrdu o obavljenom sistematskom zdravstvenom pregledu predškolskog djeteta prije upisa u vrtić nadležnog liječnika pedijatra i presliku Iskaznice imunizacije
* obavijest o obradi osobnih podataka

Za roditelje/staratelje:

* preslike osobnih iskaznica oba roditelja/staratelja
* preslike potvrda o OIB-u oba roditelja/staratelja (osim ako nisu navedeni na osobnoj iskaznici)
* potvrde o zaposlenju

Za ostvarivanje prava na subvenciju Grada Zagreba

* Propisani obrasci Gradskog ureda za obrazovanje kulturu i sport
* Zahtjev za sufinanciranje redovitog programa predškolskog odgoja za dijete iz sredstava Proračuna Grada Zagreba
* Izjava o članovima zajedničkog kućanstva
* Izjava od prihodima zajedničkog kućanstva
* potvrde Porezne uprave Ministarstva financija o visini dohotka i primitaka za sve članove zajedničkog kućanstva u prethodnoj godini
* ugovor o stambenom kreditu, potvrda Banke o uplaćenim ratama u prethodnoj godini
* ugovor o najmu stana, dokazi o uplaćenoj najamnini u prethodnoj kalendarskoj godini
* ostalu dokumentaciju propisanu od strane nadležnog ureda

Članak 9.

Roditelji upis potvrđuju potpisivanjem Ugovora s dječjim vrtićem.

Članak 10.

Konačan popis upisane djece donosi Upravno vijeće.

Članak 11.

Informaciju o upisima i rezultatima istih objavljujemo:

* na oglasnoj ploči vrtića i web stranici

PREDSJEDNIK UPRAVNOG VIJEĆA

Vedrana Škrabo, prof.